ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010917
ขอให้ปรับปรุงความสะอาดด้านสุขอนามัยห้องสุขาของโรงเรียน.... เฉลิมพระเกียรติ ร.9 แขวงหนองบอน เขตประเวศ กรุงเทพมหานคร เนื่องจากผู้ร้องรับทราบข้อมูลจากเด็กนักเรียนที่เป็นเพื่อนบ้านใกล้เคียงกันว่า ห้องสุขาของโรงเรียนฯ นั้นไม่สะอาด สกปรก และมีกลิ่นเหม็นเป็นอย่างมาก แต่เป็นบางครั้ง (ไม่สามารถระบุวันได้) ทำให้เด็กนักเรียนไม่สามารถเข้าใช้ห้องสุขาของโรงเรียนฯ และได้มาใช้ห้องสุขาที่บ้านของผู้ร้องเป็นประจำหลังเลิกเรียน ซึ่งผู้ร้องเห็นว่า ห้องสุขาของโรงเรียนฯ ไม่สะอาด แล้วเด็กนักเรียนไม่ใช่สามารถที่จะเข้าใช้บริการได้นั้นอาจส่งผลกระทบต่อสุขภาพร่างกายของเด็กนักเรียน และทำให้เด็กนักเรียนไม่ได้รับความสะดวก จึงขอให้ทางโรงเรียนฯ ช่วยปรับปรุงทำความสะอาดห้องน้ำสม่ำเสมอ เพื่อไม่ให้ห้องสุขาเป็นแหล่งสะสมเชื้อโรค และเป็นการอำนวยความสะดวกให้กับเด็กนักเรียนต่อไป  (ประชาชนยินดีเปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata